Turnow-Pśiłuk

Turnow-Pśiłuk ( Turnow-Preilack) je gmejna w braniborskej Delnjej Łužicy. Leži blisko městačka Picnjo a při kromje Luboraskeje hole w sewjernym dźělu Sprjewjansko-Nysoweho wokrjesa. Gmejna přisłuša Serbskemu sydlenskemu rumej a je dźěl Picnjanskeho hamta.

 Geografija 
Gmejna nadeńdźe so něhdźe 15 kilometrow sewjernje Choćebuza a 13 kilometrow juhowuchodnje Luboraza při južnej kromje Luboraskeje hole.

Susodne gmejny su Luboraz w sewjeru, Derbno w sewjerowuchodźe, Turjej we wuchodźe, město Picnjo w juhu a Drjenow kaž tež Hochoza w zapadźe. Přez gmejnu wjedźe zwjazkowa dróha 168 (Choćebuz–Bezkow).

 Wobydlerstwo a rěč 
Po statistice Arnošta Muki měješe Turnow srjedź 1880tych lět cyłkownje 836 wobydlerjow, z nich 828 Serbow (99 %) a wósom Němcow. W Pśiłuku běchu wšitcy 396 wobydlerjow Serbja. Arnošt Černik zwěsći w lěće 1956 serbskorěčny podźěl wobydlerstwa wot hišće 59,5 % w Turnowje a 56,7 % w Pśiłuku.

W Turnowje a Pśiłuku rěči so zdźěla hač do dźensnišeho serbsce.

 Wosobiny 
 Měto Bukwaŕ (1789–1843) – farar, zakitowar serbskeje rěče; narodźeny w Turnowje
 Marija Lobakojc (1798–1853) – Ochranowska misionarka w Surinamje; narodźena w Turnowje

 Žórła 

 Wotkaz 

Kategorija:Gmejna w Braniborskej
Kategorija:Wokrjes Sprjewja-Nysa